Liste over kvinnelandslag i fotball

Liste over kvinnelandslag i fotball omfatter både aktive landslag i fotball for kvinner, og øvrige medlemsland i FIFA, med ikke-aktive eller ikke-eksisterende kvinnelandslag. Det er ifølge FIFA 168 nasjoner som har et landslag, av hvilke 117 regnes som aktive, 37 som inaktive i løpet av de siste 18 månedene og 14 som provisorisk godkjente. For flere nasjoner er kvalifiseringen til de kontinentale mesterskapene hovedmuligheten deres til å spille fotball, og derfor er de som oftest inaktive i to år, før de blir aktive igjen.

Denne listen er sortert etter FIFAs medlemskonførderasjoner, deretter etter status, og deretter alfabetisk. 
 Med FIFAs medlemskonføderasjoner menes de seks konføderasjonene som er anerkjent av FIFA:
 AFC – Organisasjonen for asiatiske landslag, i tillegg til Australia, men unntatt visse landslag som er medlem av UEFA, som Israel, Kasakhstan, Kypros, Armenia, Aserbajdsjan og Georgia.
 CAF – Organisasjonen for afrikanske landslag
 CONCACAF – Organisasjonen for nord- og mellomamerikanske landslag, inkludert De karibiske øyer og Guyana, Surinam og Fransk Guyana.
 CONMEBOL – Organisasjonen for søramerikanske landslag bortsett fra Guyana, Surinam og Fransk Guyana.
 OFC – Organisasjonen for oseaniske landslag bortsett fra Australia
 UEFA – Organisasjonen for europeiske landslag i tillegg til visse asiatiske lag, som Israel, Kasakhstan, Kypros, Armenia, Aserbajdsjan og Georgia.
 Med status menes i hvilken grad de er anerkjent av FIFA:
 FIFA-godkjente landslag er lag som fyller alle krav til godkjent landslag. I hovedsak handler dette om å ha spilt mot nok andre FIFA-godkjente landslag.
 Provisorisk godkjente landslag er lag som er delvis godkjent, enten fordi de ikke har spilt nok godkjente kamper, eller fordi de har vært inaktive i lang tid. Herunder inkluderes ikke lag som har vært inaktive i over 18 måneder, men som deltok en av i sin konføderasjons siste kvalifiseringer.
 Ikke godkjente landslag inkluderer landslag som enten ikke eksisterer eller som eksisterer, men som ikke har spilt noen kamper eller bare spilt futsal-kamper eller kamper mot klubblag.

Ettersom dette er en liste som bruker FIFA som målestokk, kommer ikke VIVA-landslag eller andre ikke-godkjente landslag til å dukke opp på denne listen. Deltakelse i lokale leker, som Sørstillehavslekene, Sør-Asia-lekene og andre regionale leker blir heller ikke tatt med. Delatkelse i OL eller kvalifisering til OL blir tatt med.

AFC (Asia)
Asia er sterkt delt mellom fotballpionerene i øst, det sterkt varierte sentrum og det langt mer nølende vest. Per 2010 er det svært få, hvis noen, land i Øst-Asia som ikke har noen landslag, mens mesteparten av Vest-Asia som har det. I sentrale deler av Asia er det flere lag som ikke er aktive, eller som har vært lite aktive i en stund. Det dominerende mesterskapet, Asiamesterskapet, har bare i nyere tid fått vestasiatisk deltakelse. Til gjengjeld var India en storhet i begynnelsen.

Et annet element er Vestasiamesterskapet i fotball for kvinner, som i hovedsak består av land som stort sett møter hverandre. Ettersom svært få av disse landene har spilt utenfor Vestasiamesterskapet, er det mange av disse landene som ikke er FIFA-godkjent, ettersom de ikke har møtt FIFA-godkjente landslag.

Det er også andre lag som har halvaktive lag, i hovedsak i sentral- og Sør-Asia. De asiatiske lagene kan dermed deles i tre: de aktive, som har deltatt i FIFA-godkjente arrangement; de halvaktive, som har deltatt i ikke-godkjente arrangementer eller ikke fyller samtlige krav for å bli godkjent og de inaktive, det vil si FIFA-land uten kvinnelandslag.

* =Deltatt i det vestasiatiske mesterskap og/eller det arabiske mesterskap.

Tadsjikistan og Turkmenistan er oppført med kvinnetrenere.

CAF (Afrika) 
Akkurat som AFC, er CAF delt inn i underavdelinger. Noen av disse har regionale mesterskap, som COSAFA-cup for de sørlige afrikanske landene, mens andre har bebudet det uten at det har blitt av, som det østafrikanske forbundet. Det store mesterskapet for CAF er Afrikamesterskapet, og det er i hovedsak i forhold til dette aktivitetsnivået måles.

Det er ingen klar tendens i forhold til hvilke land som har og ikke har landslag. Blant de uten landslag finner vi flere sterkt muslimske land, men disse finnes også blant de som har et landslag. Vi finner også land som har hatt blodige borgerkriger både som FIFA-godkjente og ikke-FIFA-godkjente lag. Imidlertid er ingen av de landene uten kvinnelandslag kjent for å ha, eller å ha hatt, et spesielt godt herrelandslag.

CONCACAF (Nord- og Mellom-Amerika og De karibiske øyer)
CONCACAF er delt inn i tre; den nordamerikanske, den mellomamerikanske og den karibiske unionen. De to sistnevnte har hatt egne mesterskap, som oftest som del av kvalifiseringen til CONCACAF Gold Cup for kvinner. Av landene som er medlem av FIFA, er det bare ett som ikke har kvinnelandslag i fotball som er FIFA-godkjent per idag, øya Montserrat.

CONMEBOL (Sør-Amerika)
Som en av to konføderasjoner (den andre er OFC) har CONMEBOL kvinnelandslag for samtlige av sine medlemsland. Samtlige land 
er relativt aktive, men det er lite spill mellom kvalifiseringene. Ettesom bare Brasil og Argentina spiller i VM og OL, blir det lite fotball for de andre lagene. Imidlertid finnes de Bolivarske Leker, der verken Brasil eller Argentina deltar.

CONMEBOL arrangerer også Libertadores Cup, altså en cup for klubblag, for kvinner, der samtlige ti medlemsland er representert. Copa Libertadores reflekterer styrkeforholdet på landslagsnivå, og Brasil og Argentina dominerer også der.

Oceania Football Confederation 
OFC er i den noe merkelige situasjonen at kvinnelandslagene stort sett er mer aktive enn herrelandslagene i flere tilfeller. To av herrelandslagene hadde per september 2010 0 poeng på FIFAs verdensranking, mens det dårligste kvinnelandslaget hadde 912 poeng. Noe av dette kan forklares ved at FIFAs verdensranking for kvinner regner ut poeng forskjellig fra mennenes verdensranking. Samtlige deltakerland i OFC har lag for begge kjønn.

Representantene for Fransk Polynesia kaller seg vekselsvis Tahiti og Fransk Polynesia, men mest Tahiti.

UEFA (Europa)
UEFA har flest antall landslag av alle forbund med 48, av hvilke bare to, Moldova og Kypros, har vært inaktive i lengre tid. UEFA har kvalifisering både til kontinentalt mesterskap og til VM, noe de er alene om (om enn CONCACAF har kvalifisering til OL). På grunn av at det også er flere vennskapslandskamper og invitasjonsturneringer i Europa, er det sjelden at lag er inaktive, selv om de ikke deltar i alle kvalifiseringer.

Det arrangeres også en Champions League, det vil si en cup for europeiske serievinnere. Av de 48 landene deltar 43 i Mesterligaen, bare Armenia, Aserbajdsjan, Latvia, Luxembourg og Malta deltar ikke. På tross av begrenset aktivitet med landslaget, deltar lag fra både Moldova og Kypros.

Tidligere landslag
Dette er en liste over landslag for land eller politisk avgrensede områder som ikke lenger er gyldige.

For Jugoslavia og Serbia og Montenegro, se Serbia.

Referanser

Se også
Internasjonale landslagskonkurranser i fotball for kvinner

 
Fotballister